Diari Oficial de la Generalitat Valenciana


Sumari del DOGV 9587, del 03-05-2023 (2023/4253)

Aprovació de l'informe ambiental i territorial estratègic pel procediment simplificat de la modificació del Pla general d'ordenació urbana «Renaturalització de l'avinguda d'Ausiàs March» de València (expedient 03723-6810-754498-67).
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9587

Data del DOGV
:   03-05-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/4253


Data del document
:   18-04-2023

Organisme emissor
:   Ajuntament de València

Tipus de document
:   Anunci

Descriptors 

:   * pla d'urbanisme
    * administració local

Aprovació de l'informe ambiental i territorial estratègic pel procediment simplificat de la modificació del Pla general d'ordenació urbana «Renaturalització de l'avinguda d'Ausiàs March» de València (expedient 03809-4657-993977-23). [2023/4253]  
La Junta de Govern Local de l'Ajuntament de València, en la sessió del 6 d'abril de 2023, va adoptar l'acord la part dispositiva del qual diu:  
  
  
«Primer. Concloure que la proposta de modificació del PGOU «Renaturalització de l'avinguda Ausiàs March» de València, redactada pel Servei de Planejament a petició del Servei d'Obres d'Infraestructura, no té efectes significatius sobre el medi ambient segons els criteris que estableix l'annex VIII del TRLOTUP.  
  
Segon. Resoldre favorablement l'avaluació ambiental i territorial estratègica pel procediment simplificat de la proposta de modificació del PGOU «Renaturalització de l'avinguda Ausiàs March» de València, redactada pel Servei de Planejament a petició del Servei d'Obres d'Infraestructura, i designar com a alternativa més idònia mediambientalment en l'actuació l'alternativa 1a descrita en el fonament de dret quart de l'informe ambiental, d'acord amb les condicions del fonament de dret sisé d'aquest informe.  
  
  
Tercer. Donar compte del contingut de la resolució d'informe ambiental i territorial estratègic pel procediment simplificat als interessats que apareixen en la tramitació ambiental de l'actuació, incloent-hi l'informe en la documentació de l'instrument de planejament urbanístic, identificant com a públic interessat les persones ressenyades en el fonament de dret cinqué de l'informe ambiental.  
  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'art. 53.7 del TRLOTUP.  
  
Cinqué. La resolució de l'informe ambiental i territorial estratègic pel procediment simplificat no és susceptible de cap recurs perquè es considera un acte de tràmit, sense perjudici dels recursos que, si escau, siguen procedents en la via contenciosa administrativa contra l'acte que aprova l'instrument de planejament corresponent, la qual cosa no és inconvenient perquè es puguen utilitzar els mitjans de defensa que s'estimen pertinents en dret.  
  
Sisé. La resolució de l'informe ambiental i territorial estratègic pel procediment simplificat perd la vigència i deixa de produir els efectes propis si, després de publicar-se en el DOGV, no s'aprova el pla en el termini màxim de quatre anys des de la publicació. En aquest cas, l'òrgan promotor ha d'iniciar de nou el procediment d'avaluació ambiental i territorial estratègica simplificada del pla o programa.»  
  
  
València, 18 d'abril de 2023.- El secretari: Manuel Latorre Hernàndez.